Ευρωπαϊκό Πρωτάθλημα Ποδοσφαίρου 2024

Το **Ευρωπαϊκό Πρωτάθλημα Ποδοσφαίρου 2024** (αγγλικά: *2024 UEFA European Football Championship*), γνωστό ως **UEFA** **Euro 2024** ή απλώς ως **Euro 2024**, ήταν η 17η διοργάνωση του Ευρωπαϊκού Πρωταθλήματος Ποδοσφαίρου της UEFA, του διεθνούς πρωταθλήματος ποδοσφαίρου της Ευρώπης που διεξάγεται κάθε τέσσερα χρόνια από την ΟΥΕΦΑ. Η Γερμανία φιλοξένησε την διοργάνωση, που διεξήχθη από τις 14 Ιουνίου έως τις 14 Ιουλίου 2024. Νικήτρια του πρωταθλήματος αναδείχθηκε η Ισπανία νικώντας την Αγγλία με σκορ 2–1 στο Ολυμπιακό Στάδιο του Βερολίνου. Η Ισπανία θα αγωνιστεί αργότερα στο Κύπελλο Πρωταθλητών ΚΟΝΜΕΜΠΟΛ–ΟΥΕΦΑ 2025 εναντίον της Αργεντινής, της νικήτριας του Κόπα Αμέρικα 2024. Το τουρνουά περιλάμβανε 24 ομάδες, με τη Γεωργία και τη Σερβία να είναι οι μόνες ομάδες που έκαναν το ντεμπούτο τους σε τελική φάση ευρωπαϊκού πρωταθλήματος.

Αυτή ήταν η τρίτη φορά που το ευρωπαϊκό πρωτάθλημα λαμβάνει χώρα σε γερμανικό έδαφος και η δεύτερη φορά που διεξάγεται στην ενωμένη Γερμανία: η πρώην Δυτική Γερμανία φιλοξένησε την διοργάνωση του 1988 και τέσσερις αγώνες του Euro 2020 διεξήχθησαν στο Μόναχο. Ωστόσο, ήταν η πρώτη φορά που θα διεξήχθησαν αγώνες στο έδαφος της πρώην Ανατολικής Γερμανίας και συγκεκριμένα στην Λειψία, καθώς και το πρώτο μεγάλο τουρνουά μετά το Παγκόσμιο Κύπελλο Ποδοσφαίρου του 2006 που η Γερμανία ήταν ο μοναδικός οικοδεσπότης. Το τουρνουά επέστρεψε στον συνηθισμένο τετραετή κύκλο του αφού η διοργάνωση του 2020 είχε αναβληθεί για το 2021 λόγω της πανδημίας του κορωνοϊού. Η διοργάνωση είχε προκαλέσει σημαντικό παγκόσμιο ενδιαφέρον, με το 57% των φιλάθλων να ενδιαφέρεται να παρακολουθήσει τους αγώνες.

Η Ιταλία προσπάθησε να υπερασπιστεί τον τίτλο της πρωταθλήτριας, έχοντας κερδίσει το τρόπαιο του 2020 με αντίπαλο την Αγγλία στον τελικό, στο Γουέμπλεϊ, άλλα αποκλείστηκε από την Ελβετία στην φάση των 16. Η διοργανώτρια χώρα, Γερμανία, αποκλείστηκε από την Ισπανία στα προημιτελικά.

## Διαδικασία υποψηφιοτήτων
Στις 8 Μαρτίου 2017 η UEFA ανακοίνωσε ότι μόνο τρεις χώρες, η Γερμανία, η Τουρκία και η Ιταλία εξέφρασαν την πρόθεσή τους να φιλοξενήσουν την διοργάνωση πριν την προθεσμία της 3ης Μαρτίου 2017.

Ο οικοδεσπότης επιλέχθηκε από την Εκτελεστική Επιτροπή της UEFA σε μια εμπιστευτική ψηφοφορία, που χρειαζόταν μόνο μια απλή πλειοψηφία ψήφων για να  καθοριστεί ο οικοδεσπότης. Εάν οι ψήφοι ήταν ίσες, την τελική απόφαση θα λάμβανε ο πρόεδρος της UEFA, Αλεκσάντερ Τσεφέριν. Από τα 20 μέλη της Εκτελεστικής Επιτροπής της UEFA, ο Ράινχαρντ Γκρίντελ (Γερμανία) και ο Σερβέτ Γιαρντιμτσί (Τουρκία) δεν μπορούσαν να ψηφίσουν επειδή δεν είχαν δικαίωμα ψήφου. Ο Λαρς-Κρίστερ Όλσον (Σουηδία) απουσίαζε επίσης λόγω ασθένειας. Συνολικά, 17 μέλη μπόρεσαν να ψηφίσουν.

Η οικοδέσποινα χώρα, Γερμανία, επιλέχθηκε στις 27 Σεπτεμβρίου 2018 στην Νιόν της Ελβετίας. Η Γερμανία σχεδίαζε αρχικά να φιλοξενήσει πλήρως το Euro 2020, αν και ποτέ δεν ανακοίνωσε κάποιο σταθερό ενδιαφέρον μέχρι τον Μάιο του 2012.

## Πρόκριση
μικρογραφία|292x292εσ|
Ως διοργανώτρια χώρα, η Γερμανία προκρίθηκε αυτόματα στην διοργάνωση. Οι 23 υπόλοιπες θέσεις καθορίστηκαν μέσω των προκριματικών, οι 20 θέσεις αποφασίστηκαν μέσω άμεσης πρόκρισης των ομάδων που έλαβαν την πρώτη και την δεύτερη θέση στα 10 γκρουπ πρόκρισης και οι άλλες τρεις θέσεις κρίθηκαν στα μπαράζ. Οι θέσεις στα μπαράζ δόθηκαν στις ομάδες που έκαναν την καλύτερη εμφάνιση στο UEFA Nations League 2022–23 και οι οποίες δεν είχαν ήδη προκριθεί μέσω της κύριας διοργάνωσης πρόκρισης. Η κλήρωση για την φάση των ομίλων του Euro 2024 πραγματοποιήθηκε στις 9 Οκτωβρίου 2022 στην Φρανκφούρτη. Η φάση των ομίλων έλαβε χώρα από τον Μάρτιο μέχρι τον Νοέμβριο του 2023, ενώ τα τρία μπαράζ διεξήχθησαν τον Μάρτιο 2024.

### Προκριμένες ομάδες
Από τις 24 ομάδες που προκρίθηκαν στο τουρνουά, οι 19 συμμετείχαν στην προηγούμενη διοργάνωση. Σε αυτές περιλαμβάνονται, η υπερασπιστή της πρωταθλήτριας Ιταλίας και η δευτεραθλήτρια Αγγλία, καθώς και η δευτεραθλήτρια του Παγκοσμίου Κυπέλλου Ποδοσφαίρου του 2022, Γαλλία και η χάλκινη Κροατία. Η Πορτογαλία ήταν η μόνη ομάδα που προκρίθηκε με άψογο ρεκόρ, ενώ η Γαλλία, η Αγγλία, το Βέλγιο, η Ουγγαρία και η Ρουμανία προκρίθηκαν επίσης χωρίς ήττα.

Η Αλβανία και η Ρουμανία επέστρεψαν αφού δεν είχαν προκριθεί στο Euro 2020, ενώ η πρώτη προκρίθηκε μόλις για δεύτερη φορά σε μεγάλη διοργάνωση. Η Σερβία και η Σλοβενία επέστρεψαν και οι δύο για πρώτη φορά μετά το Euro 2000, με τη Σερβία να προκρίνεται για πρώτη φορά από τότε που η Σερβία και το Μαυροβούνιο έγιναν ξεχωριστά έθνη, και η Σλοβενία προκρίθηκε για για τέταρτη φορά σε μεγάλο τουρνουά ως ανεξάρτητο έθνος. Η Γεωργία κέρδισε την Ελλάδα στα πέναλτι στα μπαράζ για να προκριθεί στο πρώτο της μεγάλο τουρνουά μετά την ανεξαρτησία της από τη Σοβιετική Ένωση το 1991, επίσης έγινε η μόνη πρωτοεμφανιζόμενη για αυτήν την διοργάνωση και διασφαλίζοντας ότι κάθε τελικό τουρνουά από το εναρκτήριο Euro 1960 είχε μια νέα ομάδα που κάνει το ντεμπούτο της.

Σημαντικές απόντες είναι η Σουηδία, η Ρωσία και η Ουαλία. Η Σουηδία απέτυχε να φτάσει στην τελική φάση για πρώτη φορά μετά το Euro 1996 και επίσης απέτυχε να προκριθεί στη δεύτερη μεγάλη διοργάνωση της στη σειρά, έχοντας χάσει και το Παγκόσμιο Κύπελλο του 2022. Η Ρωσία, η οποία συμμετείχε στην τελική φάση συνεχόμενα από το Euro 2000, αποβλήθηκε από τα προκριματικά από την UEFA μετά την εισβολή της χώρας στην Ουκρανία τον Φεβρουάριο 2022, αυτή είναι η πρώτη φορά που εθνική ομάδα αποκλείστηκε από τη διοργάνωση μετά την Ο.Δ. Γιουγκοσλαβία το 1992. Η Ουαλία, η οποία έφτασε στα νοκ-άουτ στις προηγούμενες δύο διοργανώσεις, συμπεριλαμβανομένων και της πορείας της ως τα ημιτελικά στο Euro 2016, έχασε από την Πολωνία στα πέναλτι στα μπαράζ. Έχοντας κάνει το ντεμπούτο τους στην προηγούμενη έκδοση, η Βόρεια Μακεδονία και η Φινλανδία δεν κατάφεραν να προκριθούν σε αυτήν την διοργάνωση.



### Αποκλεισμός της Ρωσίας
Σε συνεδρίαση της Εκτελεστικής Επιτροπής της UEFA στο Χβαρ της Κροατίας, στις 20 Σεπτεμβρίου 2022, επιβεβαιώθηκε ότι η Ρωσία θα αποκλειστεί από τα προκριματικά για το Euro 2024, επιβεβαιώνοντας την αναστολή όλων των ρωσικών ομάδων μετά την εισβολή της χώρας στην Ουκρανία τον Φεβρουάριο του 2022, έτσι αυτή είναι η πρώτη τελική φάση που δεν θα συμμετάσχει η Ρωσία από το Euro 2000.

## Στάδια
Η Γερμανία διαθέτει μια ευρεία πληθώρα από στάδια που ικανοποιούν την προϋπόθεση για την χαμηλότερη χωρητικότητα των 30.000 θέσεων της UEFA για τους αγώνες σε ευρωπαϊκά πρωταθλήματα.

Επιλέχθηκαν εννέα στάδια που χρησιμοποιήθηκαν και στο Παγκόσμιο Κύπελλο Ποδοσφαίρου του 2006: Βερολίνο, Ντόρτμουντ, Μόναχο, Κολωνία, Στουτγκάρδη, Αμβούργο, Φρανκφούρτη, Λειψία και Γκελζενκίρχεν. Το Ντύσελντορφ, που δεν χρησιμοποιήθηκε το 2006 αλλά είχε χρησιμοποιηθεί για το Παγκόσμιο Κύπελλο 1974 και το Euro 1988, αποτέλεσε την 10η επιλογή, αντιθέτως, το Ανόβερο, η Νυρεμβέργη και το Καϊζερσλάουτερν, οικοδέσποινες πόλεις το 2006, δεν χρησιμοποιούνται σε αυτή τη διοργάνωση.

Άλλα στάδια, όπως στη Βρέμη και στο Μενχενγκλάντμπαχ, δεν επιλέχθηκαν. Οι χώροι υποδοχής καλύπτουν τις κυριότερες περιοχές της Γερμανίας, όμως η περιοχή με τους περισσότερους χώρους υποδοχής βρίσκονται στην μητροπολιτική περιοχή του Ρήνου, στο κράτος της Βόρειας Ρηνανίας-Βεστφαλίας, με 4 από τις 10 οικοδέσποινες πόλεις (Ντόρτμουντ, Ντύσελντορφ, Γκελζενκίρχεν, Κολωνία). 

### Έκδοση εισιτηρίων
Τα εισιτήρια για τα γήπεδα πωλήθηκαν απευθείας από την UEFA μέσω της ιστοσελίδας της ή διανεμήθηκαν από τις ποδοσφαιρικές ομοσπονδίες των 24 φιναλίστ. Οι πωλήσεις εισιτηρίων ξεκίνησαν στις 3 Οκτωβρίου 2023. Πάνω από το 80% των 2,7 εκατομμυρίων εισιτηρίων για τους 51 αγώνες του τουρνουά ήταν διαθέσιμα για τους οπαδούς των ομάδων που συμμετείχαν και το ευρύ κοινό. Οι φίλαθλοι κάθε συμμετέχουσας ομάδας διέθεσαν 10.000 εισιτήρια για αγώνες της φάσης των ομίλων, 6.000 εισιτήρια για τη φάση των 16 και τους προημιτελικούς, 7.000 για τους ημιτελικούς και 10.000 για τον τελικό αγώνα. Παραλήφθηκαν περισσότερες από 50 εκατομμύρια αιτήσεις από 206 χώρες. Εκτός από τους οπαδούς της Γερμανίας, τα περισσότερα εισιτήρια ζητήθηκαν από οπαδούς που υποστηρίζουν την Τουρκία, την Ουγγαρία, την Αγγλία, την Αλβανία και την Κροατία. Οι τιμές κυμαίνονταν από 30€ (για μία θέση σε έναν αγώνα ομίλου) έως 1000€ (για μία θέση στον τελικό).

## Κλήρωση
[μικρογραφία|188x188px|Το [:en:UEFA European Championship#Trophy|τρόπαιο Henri Delaunay]]
Η κλήρωση της τελικής φάσης της διοργάνωσης διεξάχθηκε τον Δεκέμβριο 2023 στο *[[Φιλαρμονική του Έλβα|Elbphilharmonie]]* στο Αμβούργο. Η κατάταξη των ομάδων έγινε σύμφωνα με την συνολική βαθμολογία στους ευρωπαϊκούς προκριματικούς αγώνες. Η οικοδέσποινα Γερμανία τοποθετήθηκε αυτόματα στο δοχείο 1 και στην θέση Α1. Οι τρεις νικητές των πλέι-οφ δεν ήταν ακόμα γνωστή την στιγμή της κλήρωσης και οι ομάδες που συμμετείχαν στα μπαράζ, τα οποία διεξήχθησαν τον Μάρτιο 2024, τοποθετήθηκαν στο δοχείο 4.

* Δοχείο 1: Γερμανία (Διοργανώτρια), οι νικητές των ομίλων με κατάταξη 1–5
* Δοχείο 2: Οι νικητές των ομίλων με κατάταξη 6–10, ο δεύτερος ομίλος με την κατάταξη 1 (6–11 συνολικά)
* Δοχείο 3: Οι δεύτεροι ομίλοι με κατάταξη 2–7 (12–17 συνολικά)
* Δοχείο 4: Επιλαχόντες ομίλων με κατάταξη 8–10 (18–20 συνολικά), νικητές μπαράζ A–C (η ταυτότητα των τριών νικητών ήταν άγνωστη τη στιγμή της κλήρωσης)

### Αποστολές
Το μέγιστο μέγεθος της αποστολής των ομάδων αυξήθηκε από την αρχική ποσόστωση των 23 σε 26 παίκτες. Οι ομάδες έπρεπε να παράσχουν τη λίστα που θα περιείχε τουλάχιστον 23 παίκτες και το πολύ 26 μέχρι την προθεσμία της 7ης Ιουνίου.

## Φάση των ομίλων

Στις 10 Μαΐου 2022, η UEFA ανακοίνωσε το πρόγραμμα της διοργάνωσης, το οποίο περιλάμβανε μόνο τις ώρες έναρξης του αγώνα της πρεμιέρας, των ημιτελικών και του τελικού. Οι ώρες έναρξης για όλους τους άλλους αγώνες ανακοινώθηκαν στις 2 Δεκεμβρίου 2023 μετά την κλήρωση.

Οι νικητές των ομίλων, οι κάτοχοι της δεύτερης θέσης και οι τέσσερις καλύτερες ομάδες της τρίτης θέσης θα προκριθούν στην φάση των 16.

*Όλες οι ώρες διεξαγωγής των αγώνων είναι [[Θερινή Ώρα Κεντρικής Ευρώπης|τοπικές]].*

### Ισοπαλίες
Εάν δυο ή περισσότερες ομάδες ισοβαθμίσουν, τότε θα εφαρμοστούν τα ακόλουθα κριτήρια:

# Ο υψηλότερος αριθμός πόντων που έλαβαν οι δυο ομάδες στους αγώνες που έπαιξαν μεταξύ τους
# Ο μεγαλύτερος αριθμός γκολ που έβαλαν οι δυο ομάδες στους αγώνες που έπαιξαν μεταξύ τους
# Ο μεγαλύτερος αριθμός γκολ που σκόραραν οι δυο ομάδες στους αγώνες που έπαιξαν μεταξύ τους
# Εάν, μετά την εφαρμογή των κριτηρίων 1 ως 3, οι ομάδες αυτές ισοβαθμούν ακόμα, τα κριτήρια 1 ως 3 εφαρμόζονται ξανά αποκλειστικά στους αγώνες που θα καθορίσουν την τελική κατάταξη των δυο ομάδων. Εάν δεν προκύψει κάποιο αποτέλεσμα από αυτήν την διαδικασία, τότε θα εφαρμοστούν τα κριτήρια 5 ως 10
# Η μεγαλύτερη διαφορά στα γκολ σε όλους τους αγώνες
# Ο μεγαλύτερος αριθμός των γκολ που θα σκοράρει η κάθε ομάδα σε όλους τους αγώνες
# Ο μεγαλύτερος αριθμός νικών σε όλους τους αγώνες
# Εάν στον τελευταίο γύρο αγώνων, δυο ομάδες που αντιμετωπίζουν η μια την άλλη έχουν τον ίδιο αριθμό πόντων καθώς και τον ίδιο αριθμό γκολ που έχουν σκοράρει, η κατάταξή τους θα εξαρτηθεί από τα πέναλτι. (Αυτό το κριτήριο δεν χρησιμοποιείται εάν περισσότερες από δυο ομάδες ισοβαθμούν)
# Ποινές (1 πόντος για κίτρινη κάρτα, 3 πόντοι για κόκκινη κάρτα ως συνέπεια των δυο κίτρινων καρτών, 3 πόντοι για κόκκινη κάρτα χωρίς να έχει προηγηθεί κίτρινη κάρτα)
# Θέση στην συνολική κατάταξη της προκριματική φάσης.

### Όμιλος A

### Όμιλος B

### Όμιλος Γ

### Όμιλος Δ

### Όμιλος Ε

### Όμιλος ΣΤ

### Κατάταξη των ομάδων της τρίτης θέσης

Κανόνες για την κατάταξη: 1) περισσότεροι βαθμοί, 2) καλύτερη διαφορά τερμάτων, 3) περισσότερα γκολ, 4) λιγότεροι πόντοι ποινής - Fair Play, 5) υψηλότερη κατάταξη στα προκριματικά.

## Φάση των αγώνων νοκ-άουτ
Στην φάση νοκ-άουτ, εάν ο αγώνας λήξει σε ισοπαλία στο τέλος της κανονικής διάρκειας, τότε οι ομάδες πηγαίνουν στην παράταση (2 περίοδοι των 15 λεπτών έκαστη). Εάν ο αγώνας λήξει σε ισοπαλία μετά τον επιπλέον χρόνο, το τελικό αποτέλεσμα αποφασίζεται στη διαδικασία των πέναλτι. Ο νικητής θα αγωνιστεί αργότερα στο Κύπελλο Πρωταθλητών ΚΟΝΜΕΜΠΟΛ–ΟΥΕΦΑ 2025 εναντίον του νικητή του Κόπα Αμέρικα 2024.

Όπως σε κάθε διοργάνωση από το Euro 1984, δεν πραγματοποιούνται αγώνες πλέι-οφ για την τρίτη θέση.

*Όλες οι ώρες διεξαγωγής των αγώνων είναι [[Θερινή Ώρα Κεντρικής Ευρώπης|τοπικές]].*

### Αγώνες

## Στατιστικά

### Κέρδη
Τα κέρδη επικυρώθηκαν τον Δεκέμβριο του 2023. Κάθε ομάδα λαμβάνει ένα κόστος συμμετοχής ύψους €9.25 εκατομμυρίων, με τον νικητή να κερδίζει ένα μέγιστο ποσό ύψους €28.25 εκατομμυρίων.

### Πειθαρχία
Ένας παίκτης αποβάλλεται αυτόματα από τον επόμενο αγώνα για τους ακόλουθους λόγους:

* Εάν λάβει μια κόκκινη κάρτα (η κόκκινη κάρτα μπορεί να παραταθεί για σοβαρά αδικήματα)
* Εάν λάβει δυο κίτρινες κάρτες σε δυο διαφορετικούς αγώνες, οι κίτρινες κάρτες λήγουν μετά την ολοκλήρωση των προημιτελικών αγώνων (η κίτρινη κάρτα δεν μεταφέρεται σε επόμενους διεθνείς αγώνες)

### Ρεκόρ

* Ο Ισπανός επιθετικός, Λαμίν Γιαμάλ, έγινε ο νεότερος παίκτης που έχει αγωνιστεί στην ιστορία του ευρωπαϊκού πρωταθλήματος σε ηλικία 16 ετών και 338 ημερών. Επίσης με το γκολ του εναντίον της Γαλλίας στα ημητελικά, έγινε ο νεότερος σκόρερ στην ιστορία του ευρωπαϊκού πρωταθλήματος.
* Ο Αλβανός μέσος, Νεντίμ Μπαϊράμι, σημείωσε το πιο γρήγορο γκολ στην ιστορία του ευρωπαϊκού πρωταθλήματος, σκοράροντας εναντίον της Ιταλίας στα 22 δευτερόλεπτα. 
* Με το ξεκίνημά του ενάντια στην Τσεχία, ο Πορτογάλος αμυντικός, Πέπε, έγινε ο μεγαλύτερος σε ηλικία παίκτης που κάνει την εμφάνισή του σε τελική φάση ευρωπαϊκού πρωταθλήματος. 
* Ο Πορτογάλος επιθετικός, Κριστιάνο Ρονάλντο, επέκτεινε το ρεκόρ των περισσότερων διοργανώσεων, εμφανιζόμενος σε 6ο σερί ευρωπαϊκό πρωτάθλημα. 
* Ο Κροάτης μέσος, Λούκα Μόντριτς, έγινε ο μεγαλύτερος σε ηλικία παίκτης που σημειώνει γκολ σε τελική φάση ευρωπαϊκού πρωταθλήματος, καθώς σκόραρε στον τελευταίο αγώνα των ομίλων της Κροατίας εναντίον της Ιταλίας, 38 ετών και 289 ημερών. 
* Ο Ούγγρος επιθετικός, Κέβιν Τσόμποτ, σημείωσε το ρεκόρ για το τελευταίο γκολ της κανονικής διάρκειας στην ιστορία του ευρωπαϊκού πρωταθλήματος, σκοράροντας για την Ουγγαρία εναντίον της Σκωτίας στο 10ο λεπτό των καθυστερήσεων. 
* Ο τελευταίος αγώνας του Ομίλου F, μεταξύ της Τσεχίας και της Τουρκίας, έσπασε το ρεκόρ για τις περισσότερες κάρτες που δόθηκαν συνολικά σε έναν αγώνα στην ιστορία του ευρωπαϊκού πρωταθλήματος. Δόθηκαν 19 κάρτες (17 κίτρινες και 2 κόκκινες) (7 από αυτές έλαβε η Τσεχία και 12 η Τουρκία), ξεπερνώντας το προηγούμενο ρεκόρ των 10 που είχαν δοθεί στον τελικό του Euro 2016 μεταξύ Πορτογαλίας και Γαλλίας. 
* Ο Πορτογάλος τερματοφύλακας, Ντιόγκο Κόστα, έκανε 3 αποκρούσεις στη διαδικασία των πέναλτι του γύρου των 16 εναντίον της Σλοβενίας, καταρρίπτοντας το ρεκόρ για τις περισσότερες αποκρούσεις σε μία διαδικασία πέναλτι στην ιστορία του ευρωπαϊκού πρωταθλήματος.

## Μάρκετινγκ

### Λογότυπο και σλόγκαν
[μικρογραφία|Ρολόι αντίστροφης μέτρησης για το UEFA Euro 2024 στο [Μόναχο]]
Το επίσημο λογότυπο αποκαλύφθηκε στις 5 Οκτωβρίου 2021, κατά την διάρκεια μιας τελετής στο Ολυμπιακό Στάδιο του Βερολίνου.

Απεικονίζει το τρόπαιο Henri Delaunay με 24 χρωματιστές λωρίδες που αντιπροσωπεύουν τα 24 συμμετέχοντα έθνη ενώ στο βάθος αντικατοπτρίζεται το σχήμα του Ολυμπιακού Σταδίου. Επιπλέον, καθεμία από τις δέκα διοργανώτριες πόλεις έχει το δικό της μοναδικό λογότυπο, με τα ακόλουθα αξιοθέατα:

* Βερολίνο: Brandenburg Gate
* Κολονία: Cologne Cathedral
* Ντόρτμουντ: Dortmund U-Tower
* Ντύσελντορφ: Schlossturm, Rheinkniebrücke, Rheinturm
* Φρανκφούρτη: Römer
* Γκελζενκίρχεν: Musikthmereater im Revier
* Αμβούργο: Elbphilharmonie
* Λειψία: Monument to the Battle of the Nations
* Μόναχο: Frauenkirche
* Στουτγκάρδη: Fernsehturm Stuttgart

Το επίσημο σύνθημα της διοργάνωσης είναι «United by Football. Vereint im Herzen Europas**.**» Το σύνθημα αυτό επιλέχθηκε για να προωθήσει την ποικιλομορφία και την ενσωμάτωση.

### Βιντεοπαιχνίδι
Τον Νοέμβριο του 2023, ανακοινώθηκε ότι η EA Sports είχε αποκτήσει τα δικαιώματα για το βιντεοπαιχνίδι UEFA Euro 2024 και ότι η ενημέρωση με δυνατότητα λήψης του Euro 2024 θα ερχόταν στα *EA Sports FC 24*, *EA Sports FC Mobile* και *EA Sports FC Online* το καλοκαίρι του 2024.

Από το Euro 2024, η Fanatics θα ελέγχουν το ηλεκτρονικό εμπόριο, το λιανικό εμπόριο εκδηλώσεων και την αδειοδότηση των διοργανώσεων της Εθνικής Ομάδας της UEFA μέχρι το Euro 2028.

Η Topps, που ανήκει επίσης στους Fanatics, είναι ο επίσημος συνεργάτης με αυτοκόλλητα και εμπορικές κάρτες του τουρνουά, σηματοδοτώντας το τέλος της συνεργασίας της Panini με την UEFA που ξεκίνησε το 1976.

### Επίσημο τραγούδι
Τον Δεκέμβριο του 2023, το ιταλικό DJ συγκρότημα Meduza, το αμερικάνικο ποπ ροκ συγκρότημα OneRepublic και η Γερμανίδα τραγουδίστρια Κιμ Πέτρας ανακοινώθηκαν ως οι επίσημοι μουσικοί καλλιτέχνες του τουρνουά. Ωστόσο, τον Μάρτιο του 2024, ανακοινώθηκε ότι ο Πέτρας αποσύρθηκε από την παραγωγή λόγω προβλημάτων προγραμματισμού και αντικαταστάθηκε από την Γερμανίδα τραγουδίστρια Leony. Το επίσημο τραγούδι, «Fire», κυκλοφόρησε στις 10 Μαΐου 2024.

### Ραδιοτηλεοπτικοί σταθμοί
Το Διεθνές Ραδιοτηλεοπτικό Κέντρο (IBC) βρίσκεται στον χώρο της Εμπορικής Έκθεσης στην Λειψία της Γερμανίας.

Σε αντίθεση με τα δύο προηγούμενα τουρνουά, η UEFA διέκοψε τις εκπομπές 4K εξαιρετικά υψηλής ευκρίνειας λόγω τεχνικών περιορισμών και εν μέσω χλιαρού ενδιαφέροντος για τη μορφή μεταξύ των ευρωπαϊκών ραδιοτηλεοπτικών φορέων σε σύγκριση με το χρώμα υψηλού δυναμικού εύρους (HDR).

### Επίσημοι παγκόσμιοι χορηγοί
* Adidas
* Alibaba Group (Alipay, AliExpress, Antom και WorldFirst)
* Atos
* Betano
* Booking.com
* BYD Auto
* Coca-Cola
* Engelbert Strauss
* Hisense
* Lidl
* Qatar Airways
* Unilever
* Visit Qatar
* Vivo Mobile

### Επίσημοι εθνικοί χορηγοί της Γερμανίας
* Bitburger Brewery
* Deutsche Bahn
* Deutsche Telekom
* Ergo Group
* Wiesenhof

## Σύμβολα

### Μασκότ
μικρογραφία|Η μασκότ της διοργάνωσης, o Άλμπαρτ
Η επίσημη μασκότ της διοργάνωσης αποκαλύφθηκε στις 20 Ιουνίου 2023 στο διεθνές φιλικό Γερμανίας εναντίον Κολομβίας στο Γκελζενκίρχεν. Η μασκότ είναι ένα αρκουδάκι με σορτς. Υπήρξε δημόσια ψηφοφορία για την επιλογή του ονόματος της μασκότ, με τις επιλογές να ήταν: Άλμπαρτ, Μπαρνάρντο, Μπάρνχερτ και Χέρζι βον Μπαρ. Τα αποτελέσματα δημοσιοποιήθηκαν στις 5 Ιουλίου, με το όνομα της μασκότ να ανακοινώνεται ως Άλμπαρτ, λαμβάνοντας το 32% των συνολικών ψήφων.

### Μπάλα
αριστερά|μικρογραφία|Η μπάλα της διοργάνωσης, η Φούσμπαλιμπε
Η επίσημη μπάλα της διοργάνωσης, Φούσμπαλιμπε («αγάπη για το ποδόσφαιρο» στα γερμανικά), αποκαλύφθηκε από την UEFA και την Adidas στις 15 Νοεμβρίου 2023. Η μπάλα διαθέτει μαύρα σχήματα φτερών με κόκκινες, μπλε, πορτοκαλί και πράσινες άκρες και καμπύλες για να δείξει τη ζωντάνια των προκριθέντων εθνών στο τουρνουά και την αγάπη που δίνουν οι οπαδοί σε όλο τον κόσμο στο ποδόσφαιρο. Δημιουργήθηκε με βιώσιμα οργανικά υλικά, αυτή είναι η πρώτη μπάλα για ένα ευρωπαϊκό πρωτάθλημα που διαθέτει τεχνολογία connected ball, όπου περιέχει εσωτερικούς ηλεκτρονικούς αισθητήρες, που επιτρέπουν την ανίχνευση της κίνησής της στους διαιτητές των αγώνων για να τους βοηθήσουν στη λήψη αποφάσεων.

## Σημειώσεις


## Δείτε επίσης
* Κύπελλο Πρωταθλητών ΚΟΝΜΕΜΠΟΛ–ΟΥΕΦΑ
* Κόπα Αμέρικα 2024

## Παραπομπές


## Εξωτερικοί σύνδεσμοι

* Επίσημος ιστότοπος
* UEFA Euro 2024 tournament requirements

Κατηγορία:Ευρωπαϊκό πρωτάθλημα ποδοσφαίρου